# Fizičnim računalništvom pri pouku fizike

Učitelji fizike pri svojem delu rokujemo s senzorji in napravami, s katerimi učencem predstavljamo učinke fizikalnih pojavov. Uporabo senzorike ter načine delovanja največkrat zamolčimo in se osredotočamo na rezultate eksperimentov. Z moderno digitalno tehnologijo postajajo možnosti izdelave merilnikov tako preproste, da jih učenci zmorejo izdelati sami pri pouku. Tako smo s projektnim učnim delom pouk fizike povezali z informatiko. Dijaki so si merilne naprave izdelali z mikokrmilnikom (micro:bit). Nato so svoje merilnike aktivno preizkušali.

Zaradi motivacije je uporaba fizičnega računalništva dobrodošla, saj dijake usmeri v učinek takojšnjega odgovora in takojšnje povratne informacije že pri uporabi naprave.

V ta namen smo za pouk fizike pripravili več primerov, ki bi jih lahko prikazali kot praktični primeri razvoja MINUT projektov. Aktivnosti bomo predstavili tako z zornega kota učitelja fizike kot učitelja informatike. Pripravili bomo tudi učno gradivo, ki bo pomagalo kolegom, ki nameravajo skupaj z dijaki ustvarjati podobne MINUT projekte. Najina izkušnja potrjuje, da sodelovanje med učiteljem fizike in učiteljem RIN, omogoča, da bosta tako fizika, kot računalništvo in informatika predstavljena na privlačen in uporaben način za učence. S tem obe področji pridobita še dodano uporabno vrednost v očeh učencev.

Roman Bobnarič, prof.

Lenka Keček Vaupotič, univ. dipl. inž.